钦定古今图书集成/明伦汇编/官常典/第693卷 > 李昇 刘选 吴整 何福全 陈聚 李郁
## 钦定古今图书集成/明伦汇编/官常典/第693卷 > 李昇 刘选 吴整 何福全 陈聚 李郁

按《明外史黄泽传》：吴江县丞李昇言，“太湖下流白茆
港诸所宜疏濬。”如皋县丞刘选言，“洪武中，县民五户
养一马，民田免其租，官田半租。今马户课孳生驹甚
急，而田租如故，乞如例优免。”淳化县丞吴整言：“臣过
卫辉，见缘河多浮尸，及前阻钞被枭戮者，弃骸道路，
乞官为掩瘗。”万全县丞何福全言，“县旧四千七百馀
户，今多死亡，存者代输税，乞酌除之。”河间主簿陈聚
言：“方春民饥，宜发廪以赈。”定襄主簿李郁言：“县有故
渠，溉田六百馀顷，宜亟浚治